《谢方务德惠粟麦》
宋代·朱翌

投闲闭门且稳坐，动辄有碍天难测。
钱神不肯赴招要，疟鬼乘时作寒热。
要之贫困真我道，一一为向儿童说。
山中宿麦旧为农，缸无储粟今何拙。
甑尘不扫爨未烟，米尽自从仁祖索。
元英之孙陈义高，急遣樵青分粟麦。
细舂落落簸珠圆，退磨纷纷飞玉屑。
粥香恍若在僧坊，面熟又将思水厄。
从来藿食不谋国，饥即须餐困仍歇。
笑杀多牛足谷翁，何用诗肠生锦{左桔右页}。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。